|  |  |  |  |  |
| --- | --- | --- | --- | --- |
| Številka: | 43001-352/2021-19 |  | oznaka naročila: | A-157/21 S  |
| Datum: | 14.10.2021 |  | MFERAC: | 2431-21-001323/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Koncesija za izvajanje gospodarske javne službe rednega vzdrževanja in varstva državnih cest, ki so v upravljanju Direkcije RS za infrastrukturo - območje 4** |

**JN006075/2021-B01 - A-157/21; datum objave: 06.09.202**

**Datum prejema: 14.10.2021   09:38**

**Vprašanje:**

Po preučitvi razpisne dokumentacije ugotavljamo in opozarjamo na sledeče. Za vodja vzdrževalne enote zahtevate pet let delovnih izkušenj pri rednem vzdrževanju javnih cest, kar je nesorazmeren pogoj, ki neupravičeno privilegira podjetja, ki trenutno izvajajo koncesijo. Dejstvo je, da v Priloga 2 Pogoji za koncesionarja k koncesijskemu aktu iz leta 2012 tega pogoja ni vsebovala oz. ni vsebovala tako specifičnih delovnih izkušenj za zahtevan kader. Iz vpogleda v navedeno prilogo izhaja, da je naročnik za kader, ki mora izpolnjevati peto raven izobraževanja in višje, zahteval pet let delovnih izkušenj pri podobnih delih in nalogah. Z razpisnim pogojem, kot ga ozko opredeljuje v Prilogi 2 Uredbe o načinu izvajanja gospodarske javne službe rednega vzdrževanja državnih cest (Ur. l. RS, št. 116/21), je povsem zožil krog potencialnih ponudnikov in nezakonito omogočil pripravo ponudb le gospodarskim subjektom, ki trenutno izvajajo redno vzdrževanje javnih cest in le s kadrom, ki si je v času izvajanja koncesije pridobil zahtevane delovne izkušnje. Dejstvo je, da s takšnimi pogoji naročnik ne dopušča novih akterjev pri izvajanju gospodarske javne službe rednega vzdrževanja državnih cest in onemogoča sodelovanje pri oddaji dopustnih ponudb ostalim potencialnim ponudnikom, ki zaposlujejo kader z izkušnjami pri podobnih delih in nalogah. Nedopustno je, da za povsem enak predmet javnega naročila naročnik sprejme druge, ostrejše pogoje za sodelovanje. Naročnik nedvomno krši načelo sorazmernosti, načelo enakopravne obravnave vseh ponudnikov in zagotavljanja konkurence med ponudniki. Zato naročnika pozivamo, da pogoj glede delovnih izkušenj za vodja vzdrževalne enote spremeni tako, da se bo glasil »pet let izkušenj pri gradnji ali rednem vzdrževanju javnih cest« in s tem zagotovi pošteno konkurenco v postopku pridobivanja naročila. V nasprotnem primeru bomo primorani vložiti revizijski zahtevek.

**Odgovor:**

Pogoji koncesije za izvajanje gospodarske javne službe rednega vzdrževanja in varstva državnih cest, ki so v upravljanju Direkcije RS za infrastrukturo so sorazmerni s predmetom javnega naročanja ter zagotavljajo možnost učinkovite konkurence. Naročnik želi konkurenčne ponudbe in ne daje prednosti nobenemu kandidatu.

Naročnik ne bo spreminjal razpisne dokumentacije. Naročnik s tem upošteva tudi določila veljavne Uredbe o načinu izvajanja gospodarske javne službe rednega vzdrževanja državnih cest.